ЧАНДМАНЬ-ӨНДӨР СУМЫН ЕРӨНХИЙ БОЛОВСРОЛЫН СУРГУУЛИЙН                              БАГШ, АЖИЛЧДЫН ХУРЛЫН ТЭМДЭГЛЭЛ
2020 оны 01 дүгээр  сарын 31-ны өдөр                                           Хөхөө
Ерөнхий боловсролын сургуулийн багш, ажилчид, хамт олны хурал  2020 оны            1 дүгээр сарын 31-ний өдөр Хими биологийн кабинет-101-т болов. Хурлын ирц 94.1 % байв.  Хуралдаан 18 цагт эхэллээ.
ХЭЛЭЛЦЭХ АСУУДАЛ
Ерөнхий боловсролын сургуулийн ахмад багш Наянтайн Чимэдийг Монгол Улсын Төрийн дээд шагнал “Хөдөлмөрийн гавьяаны улаан тугийн одон”, бага боловсролын багш   Батсүрэнгийн Ундрахыг Монгол Улсын Төрийн дээд шагнал  “Хөдөлмөрийн хүндэт медаль”-д тодорхойлох тухай.
СОНССОН нь:
Хэлэлцэх асуудлыг баталсны дараа ахмад багш Н.Чимэдийн  анкет, ажил байдлын тодорхойлолтыг сургуулийн захирал Ч.Доржпагма, бага боловсролын багш Б.Ундрахын анкет, ажил байдлын тодорхойлолтыг бага  боловсролын сургалтын менежер А.Отгонбаяр танилцууллаа.
Ц.Наранцэцэг (Бага боловсролын багш)
- Ахмад багш  Н.Чимэд нь  тус сургуульд олон жил үр бүтээлтэй ажилласан тул сургуулийнхаа түүхт 80 жилийн ойг тохиолдуулан шагнаж урамшуулах нь зүйтэй.
- Б.Ундрах багш нь хүүхэд нэг бүртэй тулж маш сайн ажилладаг бага боловсролыг чанартай сайн эзэмшүүлж дунд ангид хүлээлгэж өгдөг. Хүүхдийн авьяасыг нээн хөгжүүлдэг, аливаа ажилд идэвх зүтгэл сайтай. Залуу багш нарт зөвлөн туслах тэдэнтэй хамтран ажилладаг. Түүний шавь нар нь сум орон нутагтаа төдийгүй аймаг, нийслэл улсын хэмжээнд салбар салбарт амжилт гаргаж яваа билээ.

Багш П.Байгалмаа (Бага боловсролын багш)
-Н.Чимэд багшийгаа Монгол Улсын Төрийн  дээд шагнал “Хөдөлмөрийн гавьяаны улаан тугийн одон” -гоор шагнуулах саналыг дэмжиж байна. Мөн тус сургуульд 20 гаруй жил мөр зэрэгцэн хамтран ажиллаж байгаа Б.Ундрах багшийгаа мөн дэмжиж байна.

А.Отгонбаяр (Бага боловсролын сургалтын менежер)
-Н.Чимэд багш нь тус сургуульд монгол хэл уран зохиолын багш, бага ангийн багш, хичээлийн эрхлэгчээр 38 жил үр бүтээлтэй ажиллаж өөрийнхөө мэргэжлээр олон багш бэлтгэсэн залуу үеийг сурган хүмүүжүүлэгч төдийгүй гэр бүлийн амьдралдаа аж ахуйч үр хүүхдээ ажилч хөдөлмөрч болгон хүмүүжүүлсэн сайн эцэг, мөн үндэснийхээ өв соёлыг дээдэлдэг жилийн дөрвөн улиралд дээл өмсдөг, үлгэр жишээч хүн  тул шагналд тодорхойлох саналыг дэмжиж байна. 
-Б.Ундрах багш боловсролын чанарын шинэчлэлийг сургууль дээрээ амжилттай хэрэгжүүлэхэд бодит хувь нэмэр оруулж даасан ангийн шавь нараа математик, сэтгэх чадварын төрлөөр амжилттай хөгжүүлж шавь А.Бат-Энх бүс,  аймгийн түвшинд тогтмол медаль авч сургуулийнхаа нэр төрийг гаргаж яваа тул шагналд нэр дэвшүүлсэн тул хамт олныгоо дэмжинэ гэдэгт итгэж байна. 
 
Б.Батжаргал (Архив-бичиг хэргийн эрхлэгч):
-Б.Ундрах багш маань миний бага ангийн багш байгаа юм. 1996 онд анх сургуульд орж багшийнхаа шавь нь болж байлаа. Багш маань ангийнхаа хүүхэд бүртэй тулж ажилладаг манай ангийнхан бүгд жигд сурлагатай байсан төдийгүй биднийг урлаг спорт нийгмийн оролцоогоор нь хөгжүүлдэг ангиа удирдан зохион байгуулах чадвартай шавь нарынхаа хайр хүндлэлийг хүлээсэн эцэг эхчүүдтэй байнгын харилцаа холбоотой ажилладаг.  Багш маань өөрөө  урлагын авьяастай, хөгжилтэй  зан чанартай. Миний урлагийн авьяасыг нээн хөгжүүлсэн, арван жил онц сурч их дээд сургууль төгсгөж  багштайгаа адилхан багш мэргэжил эзэмшсэн минь, өнөөдөр ажилтай өдий зэрэгтэй сайн сайхан яваа минь  багшийн маань  ач гэж бодож баярлаж явдаг аа.  Энэ нэр хүндтэй төрийн дээд шагналд нэр дэвшиж байгааг нь дэмжиж байна. 
-Мөн Н.Чимэд багшийгаа энэхүү нэр хүндтэй Төрийн дээд шагналд нэр шившихэд бахархан дэмжиж байна.

П.Отгонбаяр (Монгол хэл уран золхиолын багш)
-Би Н.Чимэд багшийн бэлтгэсэн монгол хэл уран зохиолын багш нарын нэг, багш маань өөрийн гэсэн арга зүйтэй ЭЕШ-д бэлтгэсэн шавь нар нь 800 оноо хүртэл авч байсан тул багшийгаа дэмжиж байна  

А.Отгонбаяр (Бага боловсролын сургалтын менежер) Санал хураалтыг явууллаа.

ШИЙДВЭРЛЭСЭН нь:
Хамт олны 100%-ийн саналаар ахмад багш Н.Чимэдийг Монгол Улсын Төрийн дээд шагнал 3Хөдөлмөрийн гавьяаны улаан тугийн одон”, Бага боловсролын багш Б.Ундрахыг Төрийн дээд шагнал  “Хөдөлмөрийн хүндэт медаль”-аар шагнуулахаар өргөн мэдүүлэхээр шийдвэрлэлээ.
Хуралдаан 19 цаг 35  минутанд дуусав.

ТЭМДЭГЛЭЛ ХӨТӨЛСӨН:                                                                                           
АРХИВ, БИЧИГ ХЭРГИЙН ЭРХЛЭГЧ               Б.БАТЖАРГАЛ

Хамт олон дундаа хамгийн олон жил ажилласан хүмүүсийн нэг ээ. Би дэмжиж байна.
Г.Баясгалан /Нийгмийн даатгалын байцаагч/
-С.Бат-Эрдэнэ бид 2 нэгдэл нийгмээс эхлээд их олон жил хамтран ажилласан. Өнөөдөр 2-уулаа өндөр насны тэтгэвэрт гарахаар сууж байна. Энэ хүндтэй шагналыг авах хүний нэг гэж боддог. Цаг нь ч болсон.
Ч.Баярмагнай /МЭҮТ-гийн дарга/
-Бид 2 Лениний-Алдар нэгдэл, Аригийн Ундарга ХХК, 3-р хэсгийн бүртгэгч, дарга гээд олон жил төр, олон нийтийн ажилд зүтгэлээ. Энэ хүний хувьд ажилдаа хариуцлагатай, шударга, хамт олондоо хүндлэгдсэн нэр төртэй, хийсэн бүтээсэнтэй хүн. Сайшаан дэмжиж байна.
Ж.Баасанжав /ЗДТГ-ын дарга/
Санал хураалтыг явууллаа.